Pugnus Ferrum ("Jern Neven")

Pugnus Ferrum "Jern Neven" (Storby)
Befolkning: 18,574 (spikers 79%, dverger 9%, halvinger 5%, mennesker 3%, kobolds 2%, andre raser 2%). Regjering: Oligarki (Råd på tretten spikers som er ansett som dyktigst, sterkest og klokest). Religioner: Ulike guder som har med krig, våpen, håndtverk og mineraler. Innretning: Nøytral God.

Pugnus Ferrum, er en storby som er bygget på ruinene av et fire hundre år gammelt, menneskelaget, slott. Adelsfamilien som bygget slottet i det det fjellkledde området, styrte byen med jernhånd. Dverger og halvinger ble tvunget i lenker til å jobbe i gruvene til menneskene, som hevdet at slottet var uinntakelig. Den korrupte adelsfamilien gravde ut alt av verdifulle mineraler i fjellet, mens de unnerla seg alle små befolkninger i mils omkrets. Til slutt kom en hær av spikere som kom langveisifra med ett eneste formål – å legge den uinntakelige og korrupte byen i ruiner. Etter et episk slag, ble mennesket fordrevet fra det ruinerte slottet, og spikerne befridde alle slavene. Hæren slo seg til ro i slottets ruiner, hvor de tok opp arbeid som våpensmeder, våpenmestre, soldater og håndtverkere. Etterhvert immigrerte dvergene og halvingene til byen, som dessverre hadde lite ressurser igjen i gruvene å hente.

I dag står fortsatt mye av Pugnus Ferrum i ruiner. Slottets vegger er knust, og store ruinbiter av et gammelt og imponerende slott, preger byen. Befolkningen synes byens ruinbiter gir byen en særegen sjarm og minner folk på om spikernes eksepsjonelle krigskunst. Flere bygninger er selvsagt gjennoppbygget, delvis med gamle ruinbiter. Byen huser et trollmannsakademi, som har sterke forbinnelser med trollmannslauget. Militæret følger en streng doktrine, hvor mange innbyggere blir med krigerlauget etter tjenesteplikten. Krigerlauget har monopol på karavanebeskyttelse i store deler av riket. De har et rykte for å føre karavaner o.l. trygt gjennom riket, på tross for de mange monstre og banditter som er å støte på.

Pugnus Ferrums befolkning er preget av en streng, militære doktrine, styrke, ære og laugets lover, men har en varm og omtenksom kjærne. Byen styres av et råd på tretten dyktige, sterke og kloke spikere. Selv om kun spikere er del av byens styre, ønskes alle raser, uavhengig av status, velkommen til byen.